Kõige nõrgem kogu asja juures on kindlasti stsenaarium. Kohati tundub, et mingi lugu on kokku  klopsitud lihtsalt selleks, et saaks näidata lahedaid leiutisi, mis on tegelikult ajast ja arust. Kohati katkestatakse dialoog vaat et poolelt sõnalt, et mingit lahedat vidinat lähemalt näidata. Samuti on filmi sisse kirjutatud üks kurjam, kellest kurjemat meest tuleviku Prantsusmaal ei ela ja keda robotilaadne Dupontel peksta saaks, kuigi alati pole aru saada, miks see mees nii kuri on, mistõttu meenutavad need stseenid oma jaburusastmelt Family Guy chicken fight'i.